Sklep Skupnega odbora EGP

št. 12/94

z dne 28. septembra 1994

o spremembah Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ob ugotovitvi, da Sporazum vključuje sklicevanja na akte ES, pomembne za EGP, ki jih je Evropska skupnost izdala pred 1. avgustom 1991,

ker sta bili Prilogi I in II k Sporazumu nazadnje spremenjeni s Sklepom št. 7/94 Skupnega odbora EGP z dne 21. marca 1994 o spremembah Protokola 47 in nekaterih prilog k Sporazumu EGP [1];

ob upoštevanju, da bi pogodbenice zagotavljale homogenost Sporazuma in pravno varnost posameznikom in gospodarskim subjektom, ter z vidika skupne preučitve aktov, ki jih je Evropska skupnost izdala po 31. juliju 1991, je Sporazum treba dodatno spremeniti,

SKLENIL:

Člen 1

Prilogi I in II k Sporazumu se spremenita, kakor je določeno v Prilogah 1 in 2 k temu sklepu.

Člen 2

Besedila Direktive Sveta 93/120/ES, Direktive Sveta 93/121/ES, Direktive Komisije 93/107/ES, Direktive Sveta 93/114/ES, Direktive Sveta 93/113/ES, Direktive Komisije 93/117/ES, Direktive Komisije 92/107/EGS, Uredbe Komisije (EGS) št. 793/93 in Sporočila Komisije C/237/93/str. 2 v finskem, islandskem, norveškem in švedskem jeziku, ki so priložena ustreznim jezikovnim različicam tega sklepa, so verodostojna.

Člen 3

Datumi v zvezi z začetkom veljavnosti ali z začetkom izvajanja aktov, navedenih v prilogah k temu sklepu, se za namene Sporazuma prilagodijo, kakor sledi:

- kadar je datum začetka veljavnosti ali začetka izvajanja akta pred začetkom veljavnosti tega sklepa, velja datum začetka veljavnosti tega sklepa;

- kadar je datum začetka veljavnosti ali začetka izvajanja akta po začetku veljavnosti tega sklepa, velja datum začetka veljavnosti ali začetka izvajanja akta.

Člen 4

Ta sklep začne veljati 1. decembra 1994 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.

Člen 5

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 28. septembra 1994

Za Skupni odbor EGP

Predsednik

H. Hafstein

[1] UL L 160, 28.6.1994, str. 1.

--------------------------------------------------

PRILOGA 1

k Sklepu št. 12/94 Skupnega odbora EGP

PRILOGA I (VETERINARSKE IN FITOSANITARNE ZADEVE) k Sporazumu EGP se spremeni, kakor je določeno spodaj.

A. Poglavje I. - VETERINARSKE ZADEVE

OSNOVNA BESEDILA

1a. V točki 4 (Direktiva Sveta 90/539/EGS) se pred prilagoditvami doda naslednja alinea:

"— 393 L 0120: Direktiva Sveta 93/120/ES z dne 22. decembra 1993 (UL L 340, 31.12.1993, str. 35)."

1b. Prilagoditev (b) v točki 4 (Direktiva Sveta 90/539/EGS) se nadomesti z naslednjim:

"(b) za namen člena 7(2) ustrezajo določbe o označevanju, ki jih vsebuje Uredba (EGS) 1868/77 (UL L 209, 17.8.1977, str. 1). Za uporabo teh določb v zvezi z državami Efte se uporabljajo naslednje kratice:

AT za Avstrijo

FI za Finsko

NO za Norveško

SE za Švedsko"

2. V točki 10 (Direktiva Sveta 91/494/EGS) se pred prilagoditvami doda naslednja alinea:

"— 393 L 0121: Direktiva Sveta 93/121/ES z dne 22. decembra 1993 (UL L 340, 31.12.1993, str. 39)."

B. Poglavje II. - KRMA

NAVEDENI AKTI

1. V točki 1 (Direktiva Sveta 70/524/EGS) se pred prilagoditvami dodajo naslednje alinee:

"— 393 L 0107: Direktiva Komisije 93/107/ES z dne 26. novembra 1993 (UL L 299, 4.12.1993, str. 44),

— 393 L 0114: Direktiva Sveta 93/114/ES z dne 14. decembra 1993 (UL L 334, 31.12.1993, str. 24)."

2. Za točko 2 (Direktiva Sveta 87/153/EGS) se vstavi naslednja nova točka:

"2A. 393 L 0113: Direktiva Sveta 93/113/ES z dne 14. decembra 1993 o uporabi in prometu encimov, mikroorganizmov in njihovih pripravkov v prehrani za živali (UL L 334, 31.12.1993, str. 17).

Uporabljata se datuma "1. november 1994" in "1. januar 1996", določena v členu 3 navedene direktive, ne glede na datuma "1. januar 1993" in "1. januar 1995", določena v besedilu prilagoditve pri uporabi členov 4 in 5 Direktive Sveta 70/524/EGS (točka 1 poglavja II Priloge I k Sporazumu EGP)."

3. Za točko 23a (Enajsta direktiva Komisije 93/70/EGS) se vstavi naslednja nova točka:

"23B. 393 L 0117: Dvanajsta direktiva Komisije 93/117/ES z dne 17. decembra 1993 o določitvi analiznih metod Skupnosti za uradni nadzor krme (UL L 329, 30.12.1993, str. 54)."

C. Poglavje III. - FITOSANITARNE ZADEVE

OSNOVNA BESEDILA

V točki 4 (Direktiva Sveta 69/208/EGS) se doda naslednja alinea:

"— 392 L 0107: Direktiva Komisije 92/107/EGS z dne 11. decembra 1992 (UL L 16, 25.1.1993, str. 1)."

--------------------------------------------------

PRILOGA 2

k Sklepu št. 12/94 Skupnega odbora EGP

PRILOGA II (TEHNIČNI PREDPISI, STANDARDI, PRESKUŠANJE IN CERTIFICIRANJE) k Sporazumu EGP se spremeni, kakor je določeno spodaj.

A. Poglavje XV. - NEVARNE SNOVI

NAVEDENI AKTI

1. Za točko 12d (Direktiva Komisije 93/67/EGS) se vstavi naslednja nova točka:

"12e. 393 R 0793: Uredba Sveta (EGS) št. 793/93 z dne 23. marca 1993 o oceni in nadzoru tveganja obstoječih snovi (UL L 84, 5.4.1993, str. 1).

Za namen tega sporazuma veljajo določbe Uredbe z naslednjimi prilagoditvami:

(a) Kadar morajo na podlagi navedene uredbe proizvajalci in uvozniki v EU Komisiji predložiti informacije, se zahteva razširi na proizvajalce in uvoznike v državah Efte;

(b) Kadar morajo na podlagi navedene uredbe proizvajalci in uvozniki v EU poročevalcem predložiti informacije, se zahteva razširi na proizvajalce in uvoznike v državah Efte;

(c) Kadar morajo na podlagi navedene uredbe države članice in/ali poročevalci v EU posredovati informacije (vključno s sklepi ali preskušanjem, ocenami tveganja in strategijami za omejitve tveganja) Komisiji, se ta zahteva razširi na države Efte in/ali poročevalce v državah Efte;

(d) Kadar mora na podlagi navedene uredbe Komisija poslati informacije državam članicam in/ali poročevalcem v EU, se informacije pošljejo tudi državam Efte in/ali poročevalcem v državah Efte;

(e) Pri uporabi člena 3, mora katerikoli proizvajalec v državah Efte, ki je izdelal, ali katerikoli uvoznik v državah Efte, ki je uvozil obstoječo snov, kot tako ali v pripravku, v količinah, ki presegajo 1000 ton letno, vsaj enkrat v treh letih pred sprejetjem navedene uredbe in/ali v letu po njenem sprejetju, Komisiji predložiti vsaj informacije, navedene v Prilogi III, točke od 1.1 do 1.19, v 24 mesecih po začetku veljavnosti navedene uredbe, tj. do 4. junija 1995, za snov, navedeno v Prilogi I in za snov, navedeno v EINECSu (Evropski seznam kemičnih snovi, ki so na trgu), ne pa v Prilogi I;

(f) pri uporabi člena 7(1), morajo proizvajalci in uvozniki v državah Efte obvezno dopolnjevati informacije v zvezi z izdelanimi in uvoženimi količinami, navedenimi v členih 3 in 4, hkrati z proizvajalci in uvozniki v Skupnosti, če pride do spremembe v zvezi s količinami, navedenimi v Prilogi III ali Prilogi IV;

(g) pri uporabi člena 8(1), za navedene nacionalne sezname velja, da vključujejo tudi nacionalne sezname iz držav Efte;

(h) pri uporabi člena 10(1), se države Efte lahko imenuje kot pristojne za ocenjevanje prednostnih snovi;

(i) pri uporabi člena 13, države Efte imenujejo organe, navedene v tem členu, ki bodo v sodelovanju s Komisijo udeleženi pri izvajanju navedene uredbe;

(j) v zvezi z informacijskimi uradi se v Prilogi V doda naslednje:

EFTA States (Države Efte)

EFTA Surveillance Authority (Nadzorni organ Efte)

1-3 rue Marie-Thérese, B-1040 Brussels, Belgie;

Telefaks: 32 22 26 68 00

."

B. POGLAVJE XXIII. - IGRAČE

PRAVNI AKTI, KI JIH UPOŠTEVAJO POGODBENICE

1. Za točko 3 (Sporočilo Komisije C/155/89/str. 2) se vstavi naslednja nova točka:

"4. C/237/93/str. 2: Sporočilo Komisije v okviru izvajanja Direktive Sveta 88/378/EGS v zvezi z varnostjo igrač (UL C 237, 1.9.19993, str. 2)."

--------------------------------------------------